钦定古今图书集成/明伦汇编/官常典/第671卷 > 盐铁论 > 《盐铁鍼石》
## 钦定古今图书集成/明伦汇编/官常典/第671卷 > 盐铁论 > 《盐铁鍼石》

丞相史，曰：“吾闻诸郑长孙曰：‘君子正颜色则远暴嫚，出辞气则远鄙倍矣’。” 故言可述，行可则，此有司夙昔所愿睹也。若夫剑客论博奕，辩盛色而相苏秦立权以不相假使有司不能取贤良之议，而贤良文学被不逊之名，窃为诸生不取也，公孙龙有言曰：“论之为道辩，故不可以不属意，属意相宽相宽其归争，争而” 不让，则入于鄙。今有司以不仁，又蒙素餐，无以更责雪耻矣。县官所招举贤良文学而及亲民伟士，亦未见其能用铁石而医百姓之疾也。

贤良曰：“贾生有言曰：‘恳言则辞浅而不入，深言则逆
耳而失指。故曰谈何容易！谈且不易，而况行之乎！此
胡建所以不得其死，而吴得几不免于患也。语曰：‘五
盗执一良人，枉木恶直绳’。今欲下鍼石，通关鬲，则恐
有盛胡之累；怀鍼橐艾，则被不工之名。狼跋其胡，载
疐其尾，君子之路，行止之道固狭耳。此子石所以叹’”
息也。